钦定古今图书集成/明伦汇编/氏族典/第306卷 > 《廖用贤尚友录》 > 匡裕
## 钦定古今图书集成/明伦汇编/氏族典/第306卷 > 《廖用贤尚友录》 > 匡裕

按《尚友录》：裕字子孝，鲁匡邑宰句须之后。春秋时，师
柱下史老聃，得长生之术，兄弟七人同结庐于南障
山中。周定王尝问方今神仙之在世者几何，老聃举
五岳诸仙对，裕其一也。王征之不见。后使使者访其
隐所，仅有草庐存焉。邦人遂呼匡山又曰“庐山。”